《玉华山中同裕之分韵送钦叔得归字》
金朝·雷渊

洗耳颍川水，疗饥西山薇。山川得佳客，草木生光辉。

末路风教薄，此道日巳微。相期千载事，非君谁与归。

作者简介：（1184—1231）金应州浑源人，字希颜，一字季默。幼孤，入太学，发愤读书。有文名。卫绍王至宁元年词赋进士。摄遂平县事。击豪右，发奸伏。累拜监察御史，弹劾不避权贵，所至有威誉。至蔡州，杖杀五百人，时号“雷半千”。后迁翰林修撰。